**Sakke Anselmi Vallius** (s. 17. joulukuuta 2002 Lieksa) on suomalainen jääkiekkoilija, joka edustaa SM-liigajoukkue Kalevan Palloa. Hän on pelipaikaltaan oikea laitahyökkääjä.

Ura
---

Vallius on Lieksan Hurttien kasvatti. Hän toimi kaudella 2017–2018 seuran C-nuorten varakapteenina. Vallius onnistui tekemään C-nuorten Mestiskarsinnoissa 17 ottelussa peräti yli neljän pisteen ottelukohtaisella pistekeskiarvolla tehot 47+28=75. Hän pelasi kauden aikana myös vain 15-vuotiaana yhden ottelun Hurttien miesten joukkueessa III-divisioonassa. Vallius pelasi myös kolme ottelua lainalla Jokipoikien C-nuorten SM-sarjajoukkueessa.

Kaudeksi 2018–2019 Vallius siirtyi Kalevan Pallon organisaatioon. Hän nousi kaudella 2019–2020 seuran B-nuorten kapteeniksi. Vallius voitti koko B-nuorten SM-sarjan jäähypörssin 149 minuutillaan. Kaudella 2021–2022 hän nousi KalPan U20-joukkueen varakapteeniksi. Vallius sijoittui 98 minuutillaan koko U20 SM-sarjan jäähypörssissä toiseksi edellään vain TUTO Hockeyn Niclas Karjalainen. Hän jakoi kuudella osumallaan koko sarjan pudotuspelien maalipörssin voiton Lukon Niklas Ylitalon kanssa. Vallius voitti kauden päätteeksi U20 SM-hopeaa.

Kaudella 2022–2023 Vallius oli 14 osumallaan KalPan U20-joukkueen toiseksi paras maalintekijä Veikka Hahlin jälkeen. Hän debytoi samalla kaudella myös seuran SM-liigajoukkueessa, jossa Vallius pelasi kahdeksan runkosarjaottelua ilman tehopisteitä. Hänet nostettiin joukkueen kokoonpanoon vain pari tuntia ennen 2. marraskuuta 2022 Pelicansia vastaan pelattua ottelua, kun Tuomas Kiiskinen loukkaantui. Vallius merkittiin KalPan nelosketjun vasempaan laitaan Severi Immosen ja Andreas Okanyn viereen. Hän sai ottelussa jääaikaa 12.04 minuuttia. Helmikuussa 2023 KalPa lainasi Valliuksen Mestis-joukkue Iisalmen Peli-Karhuihin, jossa hän pelasi kauden loppuun tehden 12 runkosarjaottelussa tehot 2+3=5 ja neljässä playoff-ottelussa yhden syöttöpisteen.

Huhtikuussa 2023 Vallius teki KalPan kanssa 2+1-vuotisen SM-liigasopimuksen.

Muuta
-----

Vallius valmistui merkonomiksi Savon ammattiopistosta keväällä 2022.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2017–2018 | Hurtat | III-divisioona | 1 | 0 | 0 | 0 | 2 | – | – | – | – | – |
| 2018–2019 | KalPa | B-SM | 39 | 4 | 4 | 8 | 32 | – | – | – | – | – |
| 2019–2020 | KalPa **(C)** | B-SM | 45 | 19 | 11 | 30 | 149 | – | – | – | – | – |
| 2020–2021 | KalPa | U20-SM | 34 | 4 | 2 | 6 | 61 | 3 | 0 | 0 | 0 | 16 |
| 2021–2022 | KalPa **(A)** | U20-SM | 44 | 13 | 8 | 21 | 98 | 10 | 6 | 3 | 9 | 10 |
| 2022–2023 | KalPa **(A)** | U20-SM | 32 | 14 | 8 | 22 | 28 | 1 | 0 | 0 | 0 | 0 |
|  | KalPa | SM-liiga | 8 | 0 | 0 | 0 | 0 | – | – | – | – | – |
|  | IPK | Mestis | 12 | 2 | 3 | 5 | 18 | 4 | 0 | 1 | 1 | 6 |
| 1 kausi | yhteensä | SM-liiga | 8 | 0 | 0 | 0 | 8 | – | – | – | – | – |
| 1 kausi | yhteensä | Mestis | 12 | 2 | 3 | 5 | 18 | 4 | 0 | 1 | 1 | 6 |

Lähteet
-------

* Sakke Vallius The Internet Hockey Databasessa (englanniksi)
* Sakke Vallius Eurohockey-sivustolla (englanniksi)
* Sakke Vallius *Elite Prospects*. Everysport Media Group AB.  (englanniksi)

### Viitteet

1. 1 2  Onnea valmistuneille! *sakky.fi*.  23.5.2022. Savon koulutuskuntayhtymä. Viitattu 2.11.2022.
2. 1 2 3 4  Sakke Vallius *Elite Prospects*. Everysport Media Group AB.  (englanniksi)
3. ↑  Elite Prospects - U18 SM-sarja Stats 2019-2020 *eliteprospects.com*. Everysport Media Group AB. Viitattu 2.11.2022. (englanniksi)
4. ↑  Elite Prospects - U20 SM-sarja Stats 2021-2022 *eliteprospects.com*. Everysport Media Group AB. Viitattu 2.11.2022. (englanniksi)
5. ↑  Elite Prospects - U20 SM-sarja Stats 2021-2022 *eliteprospects.com*. Everysport Media Group AB. Viitattu 2.11.2022. (englanniksi)
6. ↑  Elite Prospects - KalPa U20 *eliteprospects.com*. Everysport Media Group AB. Viitattu 27.5.2023. (englanniksi)
7. ↑  Poikonen, Outi: KalPan kokoonpanoon pikainen muutos – Niiralan illassa nähdään jälleen liigadebyytti *savonsanomat.fi*.  2.11.2022. Savon Sanomat Oy. Viitattu 2.11.2022.
8. ↑  Kalpa - Pelicans, 2.11.2022 *liiga.fi*.  2.11.2022. Jääkiekon SM-liiga Oy. Viitattu 2.11.2022.
9. ↑  Kalpa - Pelicans, 2.11.2022 *liiga.fi*.  2.11.2022. Jääkiekon SM-liiga Oy. Viitattu 2.11.2022.
10. ↑  Iisalmen Peli-Karhut tänään Kankaan montussa! *twitter.com*.  2.11.2022. IPK Hockey Oy. Viitattu 27.5.2023.
11. ↑  Lahjakkuutta joukkueen vahvuuteen *kalpa.fi*.  18.4.2023. KalPa Hockey Oy. Viitattu 27.5.2023.

KalPa – SM-liiga
2 Sissons |
8 Ruotsalainen |
9 Mäenpää |
11 Simontaival |
14 Lantta |
15 Koponen |
16 Okany |
17 Korhonen |
18 Gallet |
19 Kiiskinen (**C**) |
20 Klemetti |
21 Vallius |
22 Räsänen (**A**) |
23 Elorinne |
26 Mattila (**A**) |
28 Rissanen |
32 Jatkola |
34 Immonen |
40 Lekkas |
42 K. Kapanen |
55 Lappalainen (**A**) |
74 Tavernier |
90 Salmela |
91 O. Kapanen |
-- Heiskanen |
-- Muhonen |
-- Pulkkanen |
-- Saarelainen |
-- Sorvali  

Valmentajat Karjalainen – Tervonen – Hentunen – Kauhanen – Kaartinen – Sacklin